બીજી સવારે, બંને એક રહસ્યમયી વ્યક્તિ સમક્ષ.. પૂજાને પાસાદાર હીરો એકીટશે બતાવી અસ્તિત્વ ભૂલી જવાનું સૂચવાયું. ઘેન ચઢ્યું. હવે પૂજા ‘પૂજા’ નહોતી.. સદીઓ પૂર્વેની ‘અરૂંધતી’.. એની પાછળ પાગલ યશરાજ જંગલની અંધારી ગુફામાં એને મળવાં દોડયો. અરૂંધતીની હૂંફની અપેક્ષાએ.. કામણગારી કાયાથી આકર્ષાઈ યશરાજ ભાન ભુલ્યો, પ્રેમાલાપ દરમ્યાન અરૂંધતીએ પરચો દેખાડ્યો.. ચહેરો વિકૃતિની હદે.. આંખોએ અંગારા અને કાયાએ અગ્નિ ઓક્યાં. નરભક્ષી સ્વરૂપ પ્રગટયું. વરુની જેમ માથું ઊંચકાયું અને દહાડ.. અરૂંધતીનાં તીક્ષ્ણ દાંત યશરાજની ગરદને.. તરસ છિપાઈ.. યશરાજનું રક્ત ઠેર ઠેર.. ગુફાની મૂર્તિઓ રક્તરંજિત.. યશરાજની મીંચાતી આંખોમાં કલ્પાંત..